Wystawa dzieł Anatola Martyniuka we bielskim Zōmku Princōw Sulkowskich
Do 2 września we bielskim Zōmku Princōw Sulkowskich idzie ôglōndać wystawã prac ukrajińskigo malyrza Analtola Martyniuka.
Anatol Martyniuk narodziōł sie 9 listopada 1960 r. w Krzemiyńcu na Wołyniu.
Po skōńczyniu tamtejszej szkoły wyjechoł do sztudyje artystycznyj do Lwowa. Skōńczōł jã w 1982 r. Ôd roku 1989 zajmuje sie jyny robotōm twōrczōm. Uprawiŏ malarstwo i grafikã.
Biere udzioł w mocce wystŏw zbiorowych i indywidualnych w krŏju i za granicōm, tyż w plynerach miyndzynŏrodowych w Polsce, Ukrajinie, Francyji, Italiji, Niymcach, Hiszpaniji, Czechach. W roku 2010 zôrganizowoł plynery polsko-ukrajińske w Bieszczadach (Rajskie). W 2011 sztartnōł ôdrodzynie tradycyje Plynerōw Krzemiynieckich.
W rōmach tego projektu ôdbōł sie ukrajińsko-polski plyner malyrski i kōnferyncyjŏ naukowŏ we spōłpracy z Instytutym IRSA w Krakowie, kludzōnym ôd dr. Józefa Grabskiego.
Je czōnkym Stŏwarziszyniŏ Akwarelistōw Polskich i Kazimierskij Konfraterni Sztuki.
Jego roboty sōm we zbiorach prywatnych w krŏju i za granicōm, a tyż we zbiorach muzealnych w Krzemiyńcu i Toronto jak tyż w Papieskij Galeryji Kōnsztu w Watykanie, Muzeum Historyje Winobraniŏ we Francyji, Muzeum Historycznym w Bielsku-Biołyj. Miyszkŏ we Lwowie.
Foto: A. Martyniuk, Ulica Wzgōrze w Bielsku-Biołyj, 2016, ze zbiorōw Muzeum Historycznego w Bielsku-Biołyj, fot. Alicja Migdał-Drost
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn